

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2022 M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“ PAKEITIMO**

2022 m. gruodžio 23 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos biudžeto sandaros įstatymo 26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės 2022–2024 metų strateginiu veiklos planu, patvirtintu Rokiškio rajono savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022–2024 metų strateginio veiklos plano patvirtinimo“, ir atsižvelgdama į valstybės institucijų ir įstaigų norminius aktus dėl valstybės biudžeto tikslinių dotacijų paskirstymo, Rokiškio rajono savivaldybės taryba n u s p r e n d ž i a:

 Pakeisti Rokiškio rajono savivaldybės tarybos 2022 m. vasario 23 d. sprendimą Nr. TS-25 „Dėl Rokiškio rajono savivaldybės biudžeto 2022 metams patvirtinimo“:

 1.Padidinti 1 priede patvirtintą savivaldybės biudžeto pajamų dalį ~~313,04177~~ 317,24604 tūkst. eurų, iš jų:

 1.1. gyventojų pajamų mokesčio planą – ~~156,0~~ 147,5 tūkst. Eur;

 1.2. žemės mokesčio planą – 5,8 tūkst. Eur;

 1.3. nuomos mokesčio už valstybinę žemę ir valstybinio vidaus fondo vandens telkinius planą – 59,57 tūkst. Eur;

 1.4 pajamų iš baudų ir konfiskuoto turto ir kitų netesybų planą – 2,3 tūkst. Eur;

 1.5. vietinės rinkliavos planą – 64,4 tūkst. Eur;

 1.6. valstybės rinkliavų planą – 3,1 tūkst. Eur;

 1.7. materialiojo ir nematerialiojo turto realizavimo pajamų planą – ~~107,696~~ 111,196 tūkst. Eur;

 1.8. kitų neišvardytų pajamų planą – ~~29,57165~~ 29,50405tūkst. Eur;

 1.9. pajamų už teikiamas paslaugas planą – ~~30,6~~ 30,9 tūkst. Eur;

 1.10. Europos Sąjungos finansinės paramos lėšų planą sumažinti ~~388,0296~~ 379,05773tūkst. Eur;

 1.11. kitų tikslinių dotacijų iš kitų valdžios sektorių subjektų planą – 242,03372 tūkst. Eur, iš jų:

 1.11.1. lėšas valstybinėms (valstybės perduotoms savivaldybėms) funkcijoms vykdyti – 134,3 tūkst. Eur (socialinėms išmokoms ir kompensacijoms skaičiuoti ir mokėti sumažinti 12,1 tūkst. Eur, socialinei paramai mokiniams sumažinti 10,1 tūkst. Eur, socialinėms paslaugoms padidinti 124,5 tūkst. Eur, priešgaisrinės saugos funkcijai vykdyti padidinti 32,0 tūkst. Eur);

 1.11.2. lėšas patirtoms išlaidoms, susijusioms su užsieniečiais, pasitraukusiais iš Ukrainos dėl Rusijos Federacijos karinių veiksmų Ukrainoje, kompensuoti – 10,525 tūkst. Eur;

 1.11.3. lėšas kompensacijoms už būsto suteikimą užsieniečiams, pasitraukusiems iš Ukrainos, finansuoti (2022 m. gruodžio mėn.) – 5,32018 tūkst. Eur;

 1.11.4. lėšas vaikams, atvykusiems į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdyti ir pavėžėti į mokyklą ir atgal – 3,558 tūkst. Eur;

 1.11.5. lėšas integraliai pagalbai teikti – 53,0 tūkst. Eur;

 1.11.6. lėšas, skirtas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, priimti ir pagalbai jiems teikti iki 2022m. birželio 13d., įgyvendinant Lietuvos Respublikos piniginės paramos nepasiturintiems gyventojams įstatymą, – 46,5tūkst. Eur; 1.11.7. lėšas akredituotai vaikų dienos socialinei priežiūrai organizuoti, teikti ir administruoti – 1,44 tūkst. Eur;

 1.11.8. dotaciją savivaldybės vykdomų projektų nuosavai daliai finansuoti – 3,195 tūkst. Eur;

 1.11.9. lėšas būstams neįgaliesiems pritaikyti sumažinti 15,80446 tūkst. Eur.

 2. 1, 2, 3, 6 ,8, 9, priedus išdėstyti nauja redakcija (pridedama).

 3. Papildyti sprendimą 10 priedu ( pridedama).

 4. Papildyti 4, 5 priedus (pridedama).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

Rokiškio rajono savivaldybės tarybai

**SPRENDIMO PROJEKTO** **,,DĖL ROKIŠKIO RAJONO SAVIVALDYBĖS TARYBOS 2022M. VASARIO 23 D. SPRENDIMO NR. TS-25 „DĖL ROKIŠKIO RAJONO SAVIVALDYBĖS BIUDŽETO 2022 METAMS PATVIRTINIMO“PAKEITIMO“**

**AIŠKINAMASIS RAŠTAS**

**Sprendimo projekto tikslai ir uždaviniai.** Tarybos sprendimo projekto tikslas – patikslinti Rokiškio rajono savivaldybės biudžeto pajamų ir išlaidų planą.

Teisinio reguliavimo nuostatos. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Lietuvos Respublikos biudžeto sandaros įstatymo  26 straipsnio 4 dalimi, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu, Rokiškio rajono savivaldybės 2022–2024 metų strateginiu veiklos planu, patvirtintu Rokiškio rajono savivaldybės tarybos 2022 m. vasario 23 d. sprendimu Nr. TS-24 „Dėl Rokiškio rajono savivaldybės 2022–2024 metų strateginio veiklos plano patvirtinimo“ bei valstybės institucijų ir įstaigų norminius aktus dėl valstybės biudžeto tikslinių dotacijų paskirstymo.

Sprendimo projekto esmė.

**PAJAMOS (1, 2,3,10 PRIEDAI).**

Pajamas siūloma didinti **317,24604**  **tūkst. eur**ų:

- iš valstybės biudžeto papildomai skirta **242,03372** **tūkst**. **eurų** tikslinių dotacijų ( detalizuotos sprendimo projekte ir 1 bei 2 prieduose).

- į savivaldybės biudžetą surenkamų pajamų planas didinamas **423,2700**5 tūkst. eurų. (1.1–1.8 sprendimo punktai). Visų pajamų rūšių, kurioms didinamas planas, šiai dienai metinės užduotys viršytos didinamomis sumomis, išskyrus gyventojų pajamų mokesčio planą. Įvertinus gautas šio mokesčio įplaukas už 11 mėnesių ir 2021 m. gruodžio mėnesį, didinama planinė užduotis 147,6 tūkst. eurų yra įvykdoma.

- pajamų už teikiamas paslaugas planas didinamas 30,9 tūkst. eurų.

- įstaigos ir administracija negavo 379,05773 tūkst. eurų planuotų Europos Sąjungos finansinės paramos lėšų, todėl planas mažinamas šia suma.

**IŠLAIDOS (4, 5, 6, 8 PRIEDAI)**

Išlaidų dalis didinama 696,20377tūkst. eurų (4, 5 priedai).

Tikslinės dotacijos 242,03372 tūkst.eurų paskirstytos programoms ir asignavimų valdytojams, kurie administruoja šias lėšas. Detaliai šių lėšų skyrimas išdėstytas žemiau pateiktoje lentelėje (1–12 eil.). Savarankiškai funkcijai vykdyti siūlome paskirstyti 423,27005 tūkst. eurų išlaidoms būtiniausioms priemonėms vykdyti.

Detaliai siūlomas lėšų skyrimas savarankiškai funkcijai pateiktas lentelėje (14–35 eil.):





 

 Kiti keitimai:

- biudžetinių įstaigų tiesiogiai (ne per iždą) gautos lėšos iš Europos Sąjungos finansinės paramos pateiktos 10 priede;

- mažinami nepanaudoti asignavimai;

- dalis įstaigų tikslina asignavimus tarp programų ir ekonominės klasifikacijos straipsnių;

- tikslinamas sprendimo 8 priedas „2022 metais vykdomų / planuojamų vykdyti projektų, finansuojamų iš ES ir kitų fondų paramos, dalinio savivaldybės finansavimo, sąrašas“; koreguojamos sumos pagal esamą situaciją.

- didinamos planinės užduotys įstaigoms, kurios uždirbo daugiau ar mažiau pajamų už teikiamas paslaugas nei planavo (3,4,5 priedai).

**Laukiami rezultatai**. Bus užtikrintas būtiniausių priemonių finansavimas ir atsiskaityta už suteiktas paslaugas.

**Finansavimo šaltiniai ir lėšų poreikis.** lėšos skiriamos iš valstybės biudžeto ir savivaldybės biudžeto.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas teisės akto projekto antikorupcinis vertinimas, parengta pažyma.

Finansų skyriaus vedėja Reda Dūdienė